Fil-25 ta' Ġunju 2018, il-Kunsill adotta konklużjonijiet dwar is-Saħel/il-Mali Il-Kunsill tenna l- impenn strateġiku u komprensiv tal-UE lejn ir-reġjun tas-Saħel . Il-Kunsill afferma mill-ġdid li l-UE ser tkompli tappoġġa l-isforzi għall-istabbilizzazzjoni tal- pajjiżi tal-G5 tas-Saħel bħala bażi għall-iżvilupp tas-Saħel. Il-Kunsill appella wkoll għal koordinazzjoni msaħħa mal-atturi internazzjonali kollha involuti biex jiġu trattati l-kawżi ewlenin tal-isfidi multipli fir-reġjun u jiġi promoss l-iżvilupp sostenibbli u inklużiv tiegħu. B'rabta mas-sitwazzjoni fil-Mali, il-Kunsill issottolinja l-ħtieġa għal progress konsistenti fl-implimentazzjoni tal-Ftehim ta' Paċi u Rikonċiljazzjoni. Il-Kunsill afferma mill-ġdid l-impenn tal-UE biex tappoġġa lill-Mali fil-proċess elettorali li jmiss u biex takkumpanja lill-Mali fl-isforzi tiegħu biex itejjeb is-sigurtà u l-iżvilupp tat-Tramuntana u ċ-Ċentru tal-pajjiż. Aqra t-test sħiħ tal-konklużjonijiet tal-Kunsill Skeda informattiva dwar l-Unjoni Ewropea u s-Saħel (SEAE) Id-delegazzjoni tal-UE għall-Mali Ara l-paġna tal-laqgħa